ফের যৌন হেনস্থার শিকার এক নাবালিকা! গ্রেফতার প্রতিবেশী যুবক

বাঁকুড়া: নাবালিকা হেনস্থার খবর প্রতিদিনই খবরের শিরোনামে উঠে আসে। আর এবার ফের এক নাবালিকাকে যৌন লালশার শিকার হতে হল নিজের প্রতিবেশী যুবকের হাতে। ঘটনাটি ঘটেছে বাঁকুড়া জেলার ইন্দাস থানা এলাকায়। ইতিমধ্যেই এই ঘটনায় গ্রেফতার করা হয়েছে ওই প্রতিবেশী যুবককে।

১৮ ফেব্রুয়ারি ঘটনাটি ঘটে। সেদিন বিকেল নাগাদ ওই নাবালিকাকে তাঁর মা গ্রামেরই মামার বাড়িতে রেখে পাশে সেলাইয়ের কাজ করতে গিয়েছিল। আর সেই সুযোগ কে কাজে লাগিয়ে যুবক লুকোচুরি খেলার নাম করে বাথরুমে নিয়ে গিয়ে সেই নাবালিকাকে যৌন হেনস্থা কর বলে জানা যায়।

আরও পড়ুন: স্কুলে সহপাঠীর মারে মৃত্যু ছাত্রের, বিক্ষোভে এলাকাবাসী

ঘটনা সম্পর্কে নাবালিকার পরিবার জানার পর তাঁর পরিবারের লোকজন ঘটনার দিন সন্ধ্যেবেলায় ইন্দাস থানায় লিখিত অভিযোগ দায়ের করেন ওই যুবকের বিরুদ্ধে। ঘটনার পরিপ্রেক্ষিতে নাবালিকা কন্যার স্বাস্থ্য পরীক্ষা করার পর ওই যুবকের বিরুদ্ধে পকসো আইনে মামলা রুজু করা হয় ইন্দাস থানার পুলিশের তরফ থেকে। এরপর ঘটনার তদন্তে নেমে গতকাল অর্থাৎ বুধবার ওই গ্রাম থেকে অভিযুক্ত যুবককে করা হয় গ্রেফতার। তোলা হয় বিষ্ণুপুর মহাকুমা আদালতে। আদালতের পক্ষ থেকে একদিনের জেল হেফাজতের নির্দেশ দেওয়া হয় যুবকের বিরুদ্ধে। আজ অর্থাৎ বৃহস্পতিবার অভিযুক্ত যুবককে পুনরায় বিষ্ণুপুর মহকুমা আদালতে তোলা হবে।

দেখুন অন্য খবর